CELEX: 32011R1190
Language: el
Date: 2011-11-18 00:00:00
Title: Εκτελεστικός κανονισμός (ΕΕ) αριθ. 1190/2011 της Επιτροπής, της 18ης Νοεμβρίου 2011 , για την τροποποίηση των κανονισμών (ΕΚ) αριθ. 1730/2006 και (ΕΚ) αριθ. 1138/2007 όσον αφορά την επωνυμία του κατόχου της άδειας για το βενζοϊκό οξύ ως πρόσθετης ύλης ζωοτροφών (VevoVitall) Κείμενο που παρουσιάζει ενδιαφέρον για τον ΕΟΧ

19.11.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 302/28
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1190/2011 ΤΗΣ ΕΠΙΤΡΟΠΉΣ
   της 18ης Νοεμβρίου 2011
   για την τροποποίηση των κανονισμών (ΕΚ) αριθ. 1730/2006 και (ΕΚ) αριθ. 1138/2007 όσον αφορά την επωνυμία του κατόχου της άδειας για το βενζοϊκό οξύ ως πρόσθετης ύλης ζωοτροφών (VevoVitall)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 13 παράγραφος 3,
   Εκτιμώντας τα ακόλουθα:
   
               (1)
            
            
               Η εταιρεία Emerald Kalama Chemical BV υπέβαλε αιτήματα βάσει του άρθρου 13 παράγραφος 3 του κανονισμού (ΕΚ) αριθ. 1831/2003 ζητώντας την αλλαγή της επωνυμίας του κατόχου της άδειας κυκλοφορίας όσον αφορά τον κανονισμό (ΕΚ) αριθ. 1730/2006 της Επιτροπής, της 23ης Νοεμβρίου 2006, για την έγκριση του βενζοϊκού οξέος (VevoVitall) ως προσθέτου ζωτροφών (2) και όσον αφορά τον κανονισμό αριθ. 1138/2007 της Επιτροπής, της 1ης Οκτωβρίου 2007, για την έγκριση μιας νέας χρήσης του βενζοϊκού οξέος (Vevo Vitall) ως πρόσθετης ύλης ζωοτροφών (3).
            
         
               (2)
            
            
               Ο αιτών ισχυρίζεται ότι, με ισχύ από 26ης Μάιου 2011, η εταιρεία DSM Special Products BV μετονομάστηκε σε Emerald Kalama Chemical BV, εταιρεία η οποία κατέχει τώρα τα δικαιώματα για την εμπορία της πρόσθετης ύλης. Ο αιτών υπέβαλε τα δικαιολογητικά για να υποστηρίξει τους ισχυρισμούς του.
            
         
               (3)
            
            
               Η προτεινόμενη τροποποίηση των όρων της άδειας κυκλοφορίας είναι καθαρά διοικητικής φύσης και δεν απαιτεί νέα αξιολόγηση της σχετικής πρόσθετης ύλης. Η Ευρωπαϊκή Αρχή για την Ασφάλεια των Τροφίμων ενημερώθηκε για την αίτηση.
            
         
               (4)
            
            
               Για να μπορέσει ο αιτών να εκμεταλλευθεί τα δικαιώματα εμπορίας που έχει με την επωνυμία Emerald Kalama Chemical BV, είναι αναγκαίο να τροποποιηθούν οι όροι των αδειών κυκλοφορίας.
            
         
               (5)
            
            
               Επομένως, οι κανονισμοί (ΕΚ) αριθ. 1730/2006 και (ΕΚ) αριθ. 1138/2007 πρέπει να τροποποιηθούν αναλόγως.
            
         
               (6)
            
            
               Επειδή οι τροποποιήσεις των όρων χορήγησης της άδειας δεν αφορούν λόγους ασφάλειας, ενδείκνυται να επιτραπεί μεταβατική περίοδος για τη διάθεση των υπαρχόντων αποθεμάτων.
            
         
               (7)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο παράρτημα του κανονισμού (ΕΚ) αριθ. 1730/2006, στη στήλη 2, οι λέξεις «DSM Special Products» αντικαθίστανται από τις λέξεις «Emerald Kalama Chemical BV».
   Άρθρο 2
   Στο παράρτημα του κανονισμού (ΕΚ) αριθ. 1138/2007, στη στήλη 2, οι λέξεις «DSM Special Products» αντικαθίστανται από τις λέξεις «Emerald Kalama Chemical BV».
   Άρθρο 3
   Τα υπάρχοντα αποθέματα που είναι σύμφωνα με τις διατάξεις που ισχύουν πριν από την ημερομηνία της έναρξης ισχύος του παρόντος κανονισμού μπορούν να εξακολουθήσουν να διατίθενται στην αγορά και να χρησιμοποιούνται μέχρι 9ης Ιουνίου 2012.
   Άρθρο 4
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 18 Νοεμβρίου 2011.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 268 της 18.10.2003, σ. 29.
   
      (2)  ΕΕ L 256 της 2.10.2007, σ. 8.
   
      (3)  ΕΕ L 325 της 24.11.2006, σ. 9.